b'\n_START_ARTICLE_\nErtugrul\n_START_SECTION_\nBiografi\n_START_PARAGRAPH_\nBerdasarkan tradisi Uthmaniyyah, Ertu\xc4\x9frul adalah ketua bagi puak Kay\xc4\xb1 dalam kaum Oghuz Turks, sebagai balasan terhadap bantuan beliau dalam perjuangan Seljuk melawan Byzantine. Ertu\xc4\x9frul telah dianugerahkan sebidang tanah di Karaca Da\xc4\x9f, sebuah kawasan pergunungan berdekatan Angora (kini Ankara), oleh Ala ad-Din Kay Qubadh I, Sultan R\xc3\xbbm Seljuk. Sebuah kisah menyatakan tindakan pemimpin Seljuk menganugerahkan tanah kepada Ertu\xc4\x9frul atas jasa Ertu\xc4\x9frul memukul undur serangan yang dilakukan oleh Byzantine. Kemudian, beliau menerima kampung di S\xc3\xb6g\xc3\xbct di mana kemudian menakluk kawasan-kawasan sekitarnya. Kampung ini, di mana merupakan tempat beliau meninggal dunia, menjadi ibu negara Uthmaniyyah semasa pemerintahan anak lelaki beliau Osman I. Ertu\xc4\x9frul memiliki dua orang anak lelaki lain, Saru Batu Savc\xc4\xb1 Bey dan G\xc3\xbcnd\xc3\xbcz Bey.\n_START_SECTION_\nLegasi\n_START_PARAGRAPH_\nPada kurun ke-19, sebuah frigat milik Tentera Laut Uthmaniyyah dinamakan Ertu\xc4\x9frul bersempena menghormati beliau. Masjid Ertu\xc4\x9frul Gazi di Asgabat, Turkmenistan juga dinamakan bersempena nama beliau. Dalam sebuah siri TV bertajuk Dirili\xc5\x9f: Ertu\xc4\x9frul, Ertu\xc4\x9frul dilakonkan oleh aktor Turki Engin Altan D\xc3\xbczyatan.'